Աքսազ ռազմածովային բազա

Աքսազ ռազմածովային բազա (թուրքերեն՝ Aksaz Deniz Üssü), Թուրքիայի ռազմածովային ուժերի ռազմաբազա, որը գտնվում է Թուրքիայի հարավարևմտյան հատվածում՝ Մուղլայի մարզի Մարմարիս քաղաքում՝ Էգեյան ծովի ափին։ Ռազմական նշանակության կառույցներից զատ, ռազմաբազայում կան բնակարանատիպ զորանոցներ ու սոցիալական նշանակության ենթակառուցվածքներ։ Ռազմաբազայի ընդհանուր տարածքը հասնում է շուրջ 32 կմ2։ Աքսազ ռազմաբազայում մշտապես տեղակայված է նաև 6 ուղղաթիռ։ Պատմություն Միջերկրական և Էգեյան ծովերում Թուրքիայի ռազմածովային ուժերի ներկայության ապահովման նպատակով 1960-ական թվականներին վերջերին թուրքական իշխանությունները, ապագա ռազմածովային բազայի տեղակայման որոնման նպատակով, սկսեցին ընդլայնել պլանավորման էքստենսիվ աշխատանքները։ Վերջնական ընտրությունը կանգ առավ Աքսազի Քարաաղաչ ափի վրա, որը Մուղլայի նահանգի Մարմարիս քաղաքից գտնվում է 13 կիլոմետր դեպի արևելք։ Ընդ որում, դեռևս Փիրի Ռեիսը օսմանյան պատմական փաստաթղթերում բնական նավահանգստի համար հենց այս վայրն էր նշել որպես ամենահարմարը, որտեղ կարող է կանգ առնել մեծ թվով նավատորմ։ Ռազմաբազայի կառուցման աշխատանքները մեկնարկել են 1983 թվականին։ 1992 թվականին ենթակառուցվածքների շինարարական աշխատանքների ավարտից հետո ստորաբաժանումներն ու ռազմանավերը սկսեցին տեղափոխվել այստեղ։ Ռազմաբազան ամբողջությամբ շահագործման հանձնվեց 2000 թվականին։ Ներկայումս Աքսազը ժամանակակից ռազմաբազա է, որը լոգիստիկ աջակցություն է տրամադրում նաև ՆԱՏՕ-ի դաշնակից մյուս երկրների ռազմածովային ուժերի նավերին։ Գործունեություն Աքսազ ռազմածովային բազայում գործում են Թուրքիայի ռազմածովային ուժերի հարավային ծովային հրամանատարության հետևյալ հատուկ ստորաբաժանումները. Թուրքիայի ստորջրյա պաշտպանության ուժեր (SAS, թուրքերեն՝ Su Altı Savunma), Թուրքիայի ստորջրյա հարձակման ուժեր (SAT, թուրքերեն՝ Su Altı Taaruz) Ծանոթագրություններ